ປ. ໂອບາມາ ຈະຮຽກຮ້ອງ ໃຫ້ສະພາ ຕົກລົງກັນ ເລື່ອງ ງົບປະມານ
ໃນວັນສຸກມື້ນີ້ ປະທານາທິບໍດີໂອບາມາ ຈະຖະແຫຼງ ກ່ຽວກັບການແກ້ໄຂ ບັນຫາເສດຖະກິດ ໂດຍຈະຮຽກຮ້ອງໃຫ້ ລັດຖະສະພາສະຫະລັດ ຕົກລົງກັນ ເລື່ອງງົບປະມານ.
ເປັນທີ່ຄາດກັນວ່າ ປະທານາທິບໍດີສະຫະລັດທ່ານບາຣັກ ໂອບາ ມາ ຈະຖະແຫຼງ ກ່ຽວກັບເລື່ອງເສດຖະກິດຂອງສະຫະລັດ ໃນວັນ ສຸກມື້ນີ້ຂະນະທີ່ການຕັດງົບປະມານຄັ້ງໃຫຍ່ທີ່ເອີ້ນກັນວ່າ “fiscal cliff” ໃນວັນທີ 1 ມັງກອນ ພວມປະກົດໃຫ້ເຫັນເປັນລາງໆວ່າ ຈະ ມີການຕັດການໃຊ້ຈ່າຍລົງຢ່າງຫຼວງຫຼາຍແບບອັດຕະໂນມັດແລະ ຂຶ້ນພາສີ ຄາດວ່າ ປະທານາທິບໍດີ ຈະຮຽກຮ້ອງ ໃຫ້ບັນດາສະມາຊິກ ຂອງ ລັດຖະສະພາສະຫະລັດຕົກລົງກັນກ່ຽວກັບແຜນງົບປະມານກ່ອນ ກຳນົດເສັ້ນຕາຍ ພວກນັກຊ່ຽວຊານມີຄວາມຢ້ານກົວວ່າການຕັດ ງົບປະມານດັ່ງກ່າວ ຈະເຮັດໃຫ້ເສດຖະກິດ ກັບໄປສູ່ສະພາບຖົດ ຖອຍຄືນອີກ ປະທານາທິບໍດີໂອບາມາ ທີ່ຊະນະການເລືອກຕັ້ງເຂົ້າຮັບຕຳແໜ່ງຕື່ມອີກ ເປັນສະໄໝທີ ສອງໃນອາທິດນີ້ໄດ້ສະໜັບສະໜຸນໃຫ້ຂຶ້ນພາສີສຳຫຼັບຊາວອາເມຣິກັນທີ່ມີລາຍໄດ້ຫຼາຍ ກວ່າ 250,000 ໂດລາຕໍ່ປີ ສະມາຊິກຂອງພັກຣີພັບບລີກັນ ຫຼາຍໆຄົນ ໄດ້ຄັດຄ້ານຢ່າງ ແຂງຂັນຕໍ່ການຂຶ້ນພາສີໃດໆກໍຕາມ ແຕ່ທ່ານ John Boehner ປະທານສະພາຕໍ່າຂອງ ສະຫະລັດກ່າວໃນມື້ວັນພຸດຜ່ານມານີ້ວ່າທ່ານແມ່ນເປີດກວ້າງກ່ຽວກັບການເພີ້ມລາຍຮັບ ໃໝ່ຂອງລັດຖະບານ ຕາບໃດທີ່ມັນຮວມທັງ ການປ່ຽນແປງກ່ຽວກັບໂຄງການຕ່າງໆ ເຊັ່ນ ໂຄງການປະກັນຄວາມໝັ້ນຄົງ ຂອງສັງຄົມ ແລະໂຄງການປະກັນສຸຂະພາບ ຂອງລັດຖະ ບານ ຫຼືເມດີແຄ ທ່ານ Harry Reid ຜູ້ນຳສຽງສ່ວນຫຼາຍໃນສະພາສູງສະຫະລັດທີ່ສັງກັດພັກເດໂມແຄຣັທ ກ່າວວ່າຈະບໍ່ມີຜູ້ໃດສາມາດແຕະຕ້ອງໂຄງການປະກັນຄວາມໝັ້ນຄົງສັງຄົມໃນຖານະເປັນ ພາກສ່ວນນຶ່ງຂອງການປະນີປະນອມໃດໆກໍຕາມ ປະທານາທິບໍດີໂອບາມາ ໄດ້ຊະນະທ່ານມິຕ ຣອມນີຄູ່ແຂ່ງຈາກພັກຣີພັບບລີກັນເພື່ອເຂົ້າ ຮັບຕຳແໜ່ງເປັນສະໄໝທີສອງຕື່ມອີກ 4 ປີ ໃນວັນອັງຄານຜ່ານມານີ້